Κωνσταντίνος Παλιατσάρας

Ο Κωνσταντίνος Παλιατσάρας (Αθήνα, 6 Φεβρουαρίου 1952) είναι Έλληνας τενόρος.

Βιογραφία
Γεννήθηκε στην Αθήνα το 1952. Σπούδασε στο Εθνικό Ωδείο και συνέχισε σπουδές στη Βασιλική Ακαδημία του Λονδίνου με καθηγήτρια τη μέτζο σοπράνο (mezzo soprano) Κόνστανς Σάκλοκ καθώς επίσης και με τον Ανδρέα Παρίδη.

Έχει πρωταγωνιστήσει σε πολλές παραστάσεις στην Εθνική Λυρική Σκηνή, μεταξύ άλλων, στις όπερες και οπερέτες: "Τραβιάτα", "Μάκβεθ", "Ντον Τζιοβάνι", "Νυχτερίδα", «Η εύθυμη χήρα», "Λουτσία ντι Λάμερμουρ", "Ντον Πασκουάλε", "Ο κουρέας της Σεβίλλης", "Θαΐς", "Χάνσελ και Γκρέτελ" (απολαυστικός ως κακιά μάγισσα), «Το σπίτι των 3 κοριτσιών», "Καπέλο από ψάθα Ιταλίας", "Μαχαγκόννυ", "Μπόρις Γκουντούνοφ", "Λαίδη Μάκβεθ του Μντσενσκ", "Σαλώμη", "Απαγωγή από το σεράι", "Πίτερ Γκράιμς", "Μαντάμα Μπατερφλάι", "Παριζιάνικη ζωή", "Οι γάμοι του Φίγκαρο", "Ντον Κάρλος", "Τα παραμύθια του Χόφμαν", "Κώστας Καρυωτάκης", "Τζιάνι Σκίκι", "Η φωτιά", "Αριάδνη στη Νάξο", "Άλμπερτ Χέρινγκ", "Το κορίτσι της Δύσης" κ.ά.

Έχει εμφανιστεί με τις Κρατικές Ορχήστρες Αθηνών και Θεσσσαλονίκης καθώς και με την Camerata Hellenica στα "Κατά Ματθαίον πάθη" και "Κατά Ιωάννην" του Γιόχαν Σεμπάστιαν Μπαχ, στον "Μεσσία" του Γκέοργκ Φρίντριχ Χέντελ κ.λπ. Έχει επίσης εμφανιστεί στην Κύπρο και το εξωτερικό (Αγγλία, Γαλλία, Γερμανία, Μονακό, ΗΠΑ, Ιταλία, Κύπρος, Τουρκία, Αργεντινή, Αίγυπτος, Αυστρία, Ουγγαρία).

Πραγματοποίησε εμφανίσεις στο Εθνικό Θέατρο, στο Ελεύθερο Θέατρο, στον κινηματογράφο και την τηλεόραση. Έχει ερμηνεύσει σύγχρονη ελληνική μουσική και έχει μετάσχει σε ηχογραφήσεις έργων Ελλήνων συνθετών (όπως, το 1980, στον δίσκο Ευριπίδης IV του Θάνου Μικρούτσικου κ.λπ.) Το 1989 τραγούδησε στον δίσκο Oh Babylon (σάουντρακ με μουσική της Θέσιας Παναγιώτου). 

Το 1990 πραγματοποίησε περιοδεία σε 27 πόλεις της Γαλλίας, η οποία κατέληξε στο Παρίσι (με την όπερα "Εκλατέ") όπου τραγούδησε τον ρόλο του Μακχίθ στην "Όπερα της πεντάρας" των Μπέρτολτ Μπρεχτ - Κουρτ Βάιλ. Τραγούδησε στο «Ρέκβιεμ» του Τζουζέπε Βέρντι στους καθεδρικούς ναούς των πόλεων Ριφέκ, Κονιάκ και Ανγκουλέμ. Το 1991 τραγούδησε στο Μέγαρο Μουσικής Αθηνών ("Η επιστροφή του Οδυσσέα στην πατρίδα" του Κλαούντιο Μοντεβέρντι, όπερα που εγκαινίασε την αίθουσα «Δημήτρης Μητρόπουλος»). 

Το 1992 συνεργάστηκε με το μπαρόκ συγκρότημα Capriccio Stravagante και στην παρουσίαση της δραματικής καντάτας του Μοντεβέρντι "II Combattimento di Tancredi e Clorinda", στο Μονακό, στο Κολμάρ, στο Παρίσι κ.λπ. (τιμήθηκε με το "Diapason d' or" για την προμνημονευόμενη ερμηνεία του: δίσκος του 1992). 

Τον Οκτώβριο του 1993 ερμήνευσε στη Βιέννη τη «Λειτουργία του Ορφέα» του Γιάννη Μαρκόπουλου. Εμφανίστηκε στο Φεστιβάλ Αθηνών με το Εθνικό Θέατρο στο βυζαντινό δράμα «Χριστός πάσχων» και σε παραστάσεις οπερέτας και όπερας στη Θεσσαλονίκη («Ωραία Ελένη» του Ζακ Όφενμπαχ και «Γάμοι του Φίγκαρο»). Τραγούδησε στον ΟΜΜΑ, το μεν 1993 Τζίμμυ (στο "Κάποτε στο Μαχαγκόνυ") και το 1995 στην "Κάρμεν". 
Επίσης το 1993 ερμήνευσε στο διεθνές Φεστιβάλ της Βιτσέντσα στην Ιταλία τον ρόλο του Απόλλωνα (στη "Δάφνη" του Μάρκο ντα Γκαλλιάνο). To 1994 μετείχε στους δίσκους: «Η Ελληνική Οπερέτα» και «Live in Vienna» («ζωντανή» ηχογράφηση). Τον Σεπτέμβριο του 1995 τραγούδησε έργα του Μιχάλη Χριστοδουλίδη στη Λευκωσία (στην εναρκτήρια εκδήλωση του Ευρωπαϊκού Πολιτιστικού Μήνα).

Πήρε μέρος στην ηχογράφηση του έργου του Βαγγέλη Παπαθανασίου Φόρος τιμής στον Ελ Γκρέκο και έχει παρουσία στην ελληνική και την ξένη δισκογραφία. Το 1996 μετείχε στη μεταγλώττιση της ταινίας του The Walt Disney Company «Η Παναγία των Παρισίων» («The Hunchback of Notredame»). Το 1997 τραγούδησε στον «Ορφέα» του Μοντεβέρντι (ΟΜΜΑ).

Συνεχίζει της εμφανίσεις του στην Εθνική Λυρική Σκηνή με την "Απαγωγή από το Σεράι (2006) "Η παριζιάνικη ζωή" και άλλα. Πρόσφατες εμφανίσεις "Τραβιάτα" (Δημοτικό Θέατρο Καλαμάτας 2009), "Οριέτα ντι Λέσμπο" (Δημοτικό Θέατρο Μυτιλήνης 2009), "Άκις και Γαλάτεια" (Θέατρο Τέχνης «Κάρολος Κουν» - Κάρολος Κουν 2010).

Εμφανίσεις στο ελεύθερο Θέατρο
 Θεϊκά λόγια (Θέατρο Τέχνης «Κάρολος Κουν»)
 Η Δούκισσα του Μάλφι (Κεντρική Σκηνή Εθνικού Θεάτρου)
 Ζητείται τενόρος (Θέατρο Σμαρούλα)
 Ηλέκτρα, Έτσι είναι, αν έτσι νομίζετε (Πειραματικό Θέατρο Μαριέττας Ριάλδη)
 Ζωή Έρως Θάνατος (Δημοτικό Θέατρο Μυτιλήνης)
 Η τρικυμία (Εθνικό Θέατρο Ουγγαρίας-Βουδαπέστη)
 Ένα στάχυ αθέριστο (Εθνικό Θέατρο Γ' Σκηνή)

Δισκογραφία
 ΕΥΡΙΠΙΔΗΣ IV - Θάνου Μικρούτσικου (Lyra)
 Oh Babylon - Θέσια (Virgin)
 Ηλέκτρα και άλλα εγκλήματα - Θέσια (FM Records)
 Ζακυνθινές Σερενάδες - Δημήτρη Λάγιου (Κάλβειο Μουσικό Σχολείο)
 Φίλοι που φεύγουν - Γιάννη Μαρκόπουλου (ΕΜΙ)
 Λειτουργία του Ορφέα-Live in Vienna (BTM)
 Combattimento di Tancredi e Clorinda - Monteverdi (DHM-BMG)  (Δίσκος που τιμήθηκε με το DIAPASON D'OR ,PARIS 1992)
 EL GRECO - Vangelis (Warner)
 ALEXANDER - Vangelis (Sony Music Soundtrax)
 Η Παναγία των Παρισίων (BMG-Sony Music)
 ΕΠΟΣ - Ευγενία Μανωλίδου (Εκδόσεις Γεωργιάδη)
 Ελλήνων Ύμνοι - Ευγενία Μανωλίδου (Εκδόσεις Γεωργιάδη)
 EDMEA TETUA -Μιχάλης Κουμπιός (FM Records)
 Χριστούγεννα με την Καίτη (Sony Music)
 Ελληνική Οπερέττα (Εκδόσεις Παπαδάτος)
 ΕΝΟΤΗΤΕΣ - Γιάννη Μαρκόπουλου (EMI)
 Γαλαξίας Νο 4 - Ιωσήφ Μπενάκης (METROPOLIS)
 Στο φως της Ακρόπολης - Πασχάλης Τόνιος (FM Records)

Εμφανίσεις στον κινηματογράφο
  Η Παναγία των Παρισίων - (1996)
 Το κορίτσι της Μάνης - (1986)
 Oh Babylon - (1989)
 Απουσίες - (1987)
 Ζωή - (1995)
Παραπομπές

Εξωτερικοί σύνδεσμοι
 REPRISE - Vangelis (Warner)
 Επίτομη ιστορία του Ελληνικού μελοδράματος και της Εθνικής Λυρικής Σκηνής (ΚΤΗΜΑΤΙΚΗ ΤΡΑΠΕΖΑ ΑΘΗΝΑ 1989)
 vangelismovements
 Δισκογραφία
 Φιλμογραφία
 Soundsofnepal
 Τharrosnews.gr
Home Page 
Αρχείο Εθνικού Θεάτρου 
Το Βήμα «Ανοδος και πτώση της πόλης του Μαχαγκόνι»
Το Βήμα «Νυχτερίδα»
"Τραβιάτα" 
ACIS & GALATEA
Edmea Tetua

Κατηγορία:Έλληνες τραγουδιστές
Κατηγορία:Έλληνες τενόροι
Κατηγορία:Έλληνες ηθοποιοί φωνής